**“*SOS-Τα ζώα σε κίνδυνο*”**

**Προτεινόμενο εκπαιδευτικό υλικό**

* Προτείνεται μία συζήτηση με τους μικρούς μαθητές γύρω από τα θέματα προστασίας του περιβάλλοντος και των αγρίων ζώων που κινδυνεύουν με εξαφάνιση. Θα πρέπει να υπάρχει ενημέρωση και να γίνεται σωστή διαχείρηση των βιοτόπων, έτσι ώστε η συνύπαρξη του ανθρώπου με την φύση να είναι αρμονική.
* Ζητάμε από τους μαθητές να βρούνε πληροφορίες για ένα άγριο ζώωο προς εξαφάνιση και να το παρουσιάσουν στην τάξη.

**Προτεινόμενες ερωτήσεις προς τους μικρούς μαθητές, (ανά είδος ζώου)**

**Ερωτήσεις για την Οχιά της Μήλου**

* **Σε πόσα νησιά του Αιγαίου Πελάγους ζει η οχιά της Μήλου;**

Η οχιά της Μήλου ζει σε τέσσερα νησιά: στην Μήλο και σε τρία κοντινά μικρά νησιά.

* **Πού ζει η οχιά της Μήλου;**

Ζει σε μεγάλους θάμνους με ανοίγματα ανάμεσα τους.

* **Ποια στιγμή της ημέρας κυκλοφορεί η οχιά της Μήλου, κατά την διάρκεια του καλοκαιριού;**

Κυκλοφορεί μονάχα το βράδυ, διότι δεν έχει ζέστη. Έτσι, μετατρέπεται σε νυκτόβιο ζώο.

* **Ποια είναι η μεγαλύτερη απειλή για την οχιά της Μήλου;**

Η μεγαλύτερη απειλή είναι ο άνθρωπος.

**Ερωτήσεις για την θαλάσσια χελώνα Καρέτα-Καρέτα (Caretta Caretta)**

* **Πού γεννάει τα αυγά της η θαλάσσια χελώνα;**

Η θαλάσσια χελώνα βγαίνει από την θάλασσα, κατά την διάρκεια της νύχτας, σκάβει έναν λάκκο στην άμμο και εκεί γεννάει τα αυγά της.

* **Πώς μπορεί να τραυματιστεί η θαλάσσια χελώνα;**

Μπορεί να μπλεχτεί στα δίχτυα, σε παραγάδια, να την χτυπήσει η προπέλα ενός σκάφους ή να φάει σκουπίδια, (π.χ. πλαστικές σακούλες οι οποίες μοιάζουν πολύ με μέδουσες).

* **Πόσα αυγά γεννάει μία θαλάσσια χελώνα;**

Γεννάει 100-120 αυγά.

* **Πόσα χελωνάκια καταφέρνουν να επιζήσουν;**

Μονάχα 1 στα 1000.

* **Μετά από πόσο καιρό βγαίνουν τα χελωνάκια από τα αυγά;**

Μετά από δύο μήνες.

**Ερωτήσεις για την Καφέ Αρκούδα**

* **Πού ζει ακόμη ελεύθερη η καφέ αρκούδα;**

Ζει ακόμη ελεύθερη στην Βόρεια Ελλάδα.

* **Ποιος είναι ο φυσικός βιότοπος της καφέ αρκούδας στην Φλώρινα;**

Είναι το δάσος της οξιάς.

* **Σε ποια ηλικία αποχωρίζονται τα αρκουδάκια την μαμά τους για να ζήσουν μόνα τους;**

Τα αρκουδάκια ανεξαρτοποιούνται στην ηλικία των 2-3 ετών.

* **Ποια είναι η κύρια απειλή για την καφέ αρκούδα;**

Η κύρια απειλή είναι οι μεγάλοι δρόμοι, γιατί δεν μπορούν να τους διασχίσουν με ασφάλεια και να περάσουν στην απέναντι πλευρά.

* **Τί είναι η καφέ αρκούδα για το δάσος;**

Είναι ο δείκτης υγείας του ίδιου του δάσους. Όπου υπάρχει η καφέ αρκούδα σημαίνει ότι το δάσος λειτουργεί σωστά.

**Ερωτήσεις για τον Αργυροπελεκάνo (Pelecanus crispus)**

* **Πού ζει ο αργυροπελεκάνος;**

Ο αργυροπελεκάνος ζει στις λίμνες των Πρεσπών.

* **Τί σχέση έχουν τα βουβάλια με τον αργυροπελεκάνο;**

Τα βουβάλια τρώνε τα καλάμια της περιοχής, με αποτέλεσμα να ανεβαίνει η στάθμη του νερού στις λίμνες. Στην συνέχεια, έρχονται τα ψάρια για να αφήσουν τα αυγά τους και οι αργυροπελεκάνοι τα τρώνε. Τα ψάρια είναι η κύρια τροφή τους.

* **Πότε έρχονται και πότε φεύγουν οι αργυροπελεκάνοι από τις λίμνες των Πρεσπών;**

Οι αργυροπελεκάνοι έρχονται στα τέλη Ιανουαρίου στις λίμνες των Πρεσπών. Χρειάζονται τρεις μήνες για να φτιάξουν τις φωλιές, να γεννήσουν τα αυγά και να μεγαλώσουν τα μικρά τους. Στην συνέχεια φεύγουν όλοι μαζί κατά τα τέλη Σεπτεμβρίου.

* **Πόσο μπορεί να φτάσει το άνοιγμα των φτερών του αργυροπελεκάνου;**

Μπορεί να φτάσει έως και τα 3,20 μέτρα.

* **Με ποιο τρόπο βοηθάνε τα πουλιά κορμοράνοι τους αργυροπελεκάνους;**

Οι κορμοράνοι βοηθάνε τους αργυροπελεκάνους να φάνε, διότι βουτάνε στα βαθιά νερά και σηκώνουν προς τα επάνω τα κοπάδια των ψαριών.

* **Γιατί πρέπει να μονώνονται τα ηλεκτρικά καλώδια της ΔΕΗ;**

Θα πρέπει να μονώνονται για να μην παθαίνουν ηλεκτροπληξία οι αργυροπελεκάνοι όταν πέφτουν επάνω.